*** Образец № 12***

 **ПРОЕКТ:**

**ДОГОВОР ЗА СТРОИТЕЛСТВО**

……………………/………………..2018 г.

Днес, ..........................2018 г., в Република България, област Видин, община Видин, гр. Видин, между страните:

1. **”Дунав мост Видин-Калафат” АД**, ЕИК 202623635, със седалище: област Видин, община, с. Антимово 3776, ж.к.”Местност Гриндури”,ул. „96” N.4, представлявано от ……………………… в качеството му на Изпълнителен директор на ”Дунав мост Видин-Калафат”АД, и …………………., в качеството й на Главен счетоводител на ”Дунав мост Видин-Калафат”АД, наричано по-надолу за краткост на договора – „ВЪЗЛОЖИТЕЛ“

и

2. „………………………..….“, ЕИК …….…………….., със седалище и адрес на управление ………………….., ул. „.…………“ №………, представлявано от ……………………….., в качеството си на Управител – наричана по-надолу за краткост на договора – „ИЗПЪЛНИТЕЛ“,

и на основание определен изпълнител на обществената поръчка, при условията на Глава „Двадесет и шеста” от Закона за обществените поръчки, с предмет: **“Извършване на инспекция и частичен ремонт на вантовата система на съоръжението Дунав мост Видин – Калафат”** се подписа настоящия договор за следното:

**I. ПРЕДМЕТ НА ДОГОВОРА**

1. Възложителят възлага, а Изпълнителят се задължава да извърши периодична инспекция и частични ремонтно-възстановителни работи на повредени елементи от вантовата система на съоръжението Дунав мост Видин – Калафат за обект:вантовата система на съоръжението Дунав мост Видин – Калафат, състояща се от:анкери при пилона, муфа при пилона, сноп от кабели, свободен дивиатор, вадещ дивиатор при палубата, анкер при палубата.

2.Изпълнителят се задължава да изпълни възложените дейности, съгласно Техническото предложение за изпълнение на поръчката на изпълнителя - Приложение 1 към настоящия договор, съгласно Ценовото предложение за изпълнение на поръчката на изпълнителя, ведно с приложена количествено-стойностна сметка, която е Приложение 2 към настоящия договор и неразделна част от него, както и в съгласие с изискванията на техническата спецификация за обекта.

2. Строително – монтажните работи (СМР) се извършват в съответствие с Ръководството за поддръжка на мостовото съоръжение Дунав мост Видин – Калафат, изготвено от фирмата строител на съоръжението, както и с разпоредбите на действащите нормативни актове в Република България.

**ІІ. СРОК НА ИЗПЪЛНЕНИЕ**

1. Срокът за изпълнение на настоящия договор е …………… работни дни, считано от датата на сключване на договора и приключва със съставянето на Приемо-предавателен протокол за извършени СМР, придружен от 2 броя доклади за всеки завършен етап от изпълнението на настоящата поръчка и подреден, окомплектован поименно снимков материал за всеки от инспектираните елементи на електронен носител.

2. Конкретните срокове за изпълнение на обекта, както и на отделните видове дейности се определят в линейния график на Изпълнителя към офертата, неразделна част от договора.

3. Срокът за изпълнение на договора не тече, когато е невъзможно да се изпълняват СМР поради лоши метеорологични условия. Това обстоятелство се установява с протокол, подписан от оправомощени представители на двете страни.

4. **Възложителят** има право да спира изпълнението на договора при възникване на обстоятелства, които не са могли да бъдат предвидени към момента на сключването му.

**ІII. ЦЕНА И УСЛОВИЯ НА ПЛАЩАНЕ**

1.Общата стойност за изпълнение на настоящия договор е в размер на …………………. лв. без ДДС лв. или в размер на ……………………….лв. с включен ДДС.

1.1 Стойността на строително–монтажните работи в размера на т. 1 от настоящия член е определена, съгласно количествено-стойностна сметка на Изпълнителя– Приложение 2 към настоящия договор - представляващ Образец 11а от офертата на изпълнителя;

1.2. Цената на изпълнение на възложените работи включва всички разходи на изпълнителя, необходими за цялостното изпълнение предмета на договора, в това число цената на вложените материали, извършени работи, разходи за труд, механизация, енергия, складиране, временно строителство, разходи за проучвания относно качествата на вложените материали и други.

 2. Цената на отделните видове строителни работи е определена на база оферираните цени от изпълнителя по количествено-стойностна сметка.

3. Плащането ще се извършва по следния начин:

3.1. Авансово плащане, в размер на …………………………лв. без ДДС или в размер на ……………..лв. с включен ДДС, представляващ 30% (тридесет процента) от стойността на СМР, посочена в т.III.1 от настоящия договор, в срок до 7 работни дни, след представяне на надлежна фактура от страна на Изпълнителя.

3.2. Междинни плащания не се предвиждат.

3.3. Окончателното разплащане на действително извършените СМР се извършва след подписването на Приемо-предавателен протокол за извършени СМР, приети и предадени с предоставени доклади на първи етап за всички аспекти на рутинна инспекция, придружени със снимков материал, подреден в отделни папки по елементи, за втори етап на периодичната инспекция с приложен снимков материал подреден в отделни папки по елементи на електронен носител и приемо–предавателен протокол, подписан от представители на страните по настоящия договор.

4. Заплащането ще се извърши в срок до 10 (десет) работни дни, считано от датата на издаване на подписване на Приемо - предавателния протокол и след представяне на фактура от Изпълнителя по посочена от него банкова сметка.

5. Общата цена включва всички разходи, необходими за изпълнението на поръчката и не подлежи на увеличение.

6. Плащанията по настоящия договор ще се извършват в български лева, по посочена от Изпълнителя банкова сметка както следва:

 Банка…………………………

 IBAN: …………………………, BIC …………………..

**ІV. ПРАВА И ЗАДЪЛЖЕНИЯ НА СТРАНИТЕ**

1. Възложителят има право във всеки момент от изпълнението на настоящия договор да извършва проверка относно качеството на изпълнението, без това да пречи на оперативната самостоятелност на Изпълнителя.

2. Възложителят е длъжен при поискване от страна на Изпълнителя да предоставя допълнителни изходни данни, необходимостта от които е възникнала в процеса на изпълнение на възложената работа.

3. Възложителят е длъжен да определи свой представител за приемане на обекта.

4. Изпълнителят е длъжен да извърши качествено и в срок възложените му строително-монтажни и ремонтни работи в съответствие, с количествената сметка за обекта и техническата спецификация, Ръководството за поддръжка, на мостовото съоръжение Дунав мост Видин – Калафат, изготвено от фирмата строител на съоръжението, Българския държавен стандарт и да спазва всички действащи законови изисквания, включително относно опазването на околната среда, техническите и технологични правила и нормативи за съответните дейности. Некачествено извършени работи ще се коригират за сметка на изпълнителя.

5. Изпълнителят е длъжен сам и за своя сметка да осигурява:

5.1. Изискванията на Закона за здравословни и безопасни условия на труда и на Наредба № 2 от 22.05.2005 г. на МРРБ и МТСП за Минимални изисквания за безопасни условия на труд при извършване на ремонтните работи.

5.2.Да поддържа валидни застраховка „Професионална отговорност на строителя“ за срока на договора по чл. 171 от ЗУТ.

5.3. да създаде организация за изпълнение на СМР и ремонтните работи, да осигури работници, строителна механизация и оборудване.

5.4. Изпълнителят носи пълна отговорност за работата и действията на своите работници.

6. Изпълнителят е длъжен да извърши качествено възложените му работи, като влага качествени материали, конструкции и изделия отговарящи на изискванията на Българския държавен стандарт и да спазва всички действащи законови изисквания, включително относно опазването на околната среда.

7. Изълнителят се задължава да отстрани за своя сметка евентуалните недостатъци, установени при извършване на СМР или по-късно появили се скрити недостатъци в рамките на гаранционния срок.

7.1. Некачествено извършените работи и некачествените материали и изделия ще се коригират и заменят за сметка на Изпълнителя, като гаранционните срокове трябва да бъдат не по-малки от предвидените в *Наредба № 2 от 31 юли 2003 г. за въвеждане в експлоатация на строежите в Република България и минималните гаранционни срокове за изпълнени СМР, съоръжения и строителни обекти*, от датата на приемане на обекта с протокол подписан от упълномощени представители на страните по настоящия договор.

8. Изпълнителят е длъжен за опазва имуществото на Възложителя и при нанасяне на щети да ги възстановява за своя сметка в рамките на изпълнението на настоящия договор.

9. При изпълнение на строителните работи, ако има нарушени настилки, Изпълнителят е длъжен да ги възстанови по указания на Възложителя.

10. Изпълнителят е длъжен при извършване на СМР да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на изпълнението на възложената дейност.

11. Да охранява обекта за своя сметка до предаването му на възложителя.

12. Изпълнителят носи отговорност пред Възложителя, ако при извършване на СМР е допуснал отклонения от изпълнението, предвидени в техническата документация или е нарушил императивни разпоредби на нормативни актове.

13. Страните по настоящия договор се задължават да съставят и подписват протокол за действително извършените строителни работи, по предмета на настоящия договор, като цените на отделните видове работи са съобразени с ценовото предложение на Изпълнителя.

**V. ГАРАНЦИОННИ СРОКОВЕ И УСЛОВИЯ**

1. Гаранционните срокове за извършените работи са ..............................., съгласно офертата на Изпълнителя в “Техническо предложение” за изпълнение и съгласно чл. 160, ал. 4 и ал. 5 от ЗУТ и чл. 20 и чл. 21 на Наредба № 2 от 2003 г. на МРРБ започват да текат от датата на приемане на обекта и с въвеждането на обекта в експлоатация.

 2. **Възложителят** в гаранционния срок предявява всички свои претенции за недостатъци по изпълнените строително-монтажни работи веднага след тяхното установяване, като за отстраняването на дефектите се прилага следната процедура:

 2.1. При поява на дефекти в гаранционните срокове **възложителят** уведомява писмено **изпълнителя** в седемдневен срок от установяването им.

 2.2. **Изпълнителят** се задължава да започне работа по отстраняването на дефектите не по-късно от пет дни от получаването на уведомлението от възложителя и да отстрани за своя сметка появилите се дефекти в двадесетдневен срок от получаването на писменото уведомление от възложителя.

 2.3. В случай, че **изпълнителят** не отстрани дефектите в срока по предходната точка, **възложителят** има право да ги отстрани за сметка на изпълнителя, като последният заплаща на възложителя всички разходи за отстраняване на дефектите, както и обезщетение за всички вреди (претъпени загуби и пропуснати ползи) от възложителя.

 3. За всички повреди и неизправности, появили се в гаранционните срокове се подписва протокол за констатиране на недостатъци. Ако изпълнителят откаже да подпише протокола, същият се подписва само от възложителя с изрично отбелязване на причините за отказа на изпълнителя.

4. Срокът за отстраняване на некачествено изпълнените работи е 10 (десет) работни дни, считано от датата на констатиране на некачествената работа от представители на страните по настоящия договор.

5. Всички разходи по отстраняване на скритите дефекти и некачествено изпълнени работи са за сметка на Изпълнителя.

**VІ. КОНТРОЛ И ПРИЕМАНЕ НА СМР**

1. Контролът по изпълнението на предмета на настоящия договор, се осъществява от представители на Възложителя.

2. Строителните работи, извършени по обекта, предмет на настоящия договор се приемат със съставянето на Приемо-предавателен протокол за извършени СМР, придружен от 2 броя доклади за всеки завършен етап от изпълнението на настоящата поръчка и подреден, окомплектован поименно снимков материал за всеки от инспектираните елементи на електронен носител.

3.В случай, че от представителя на Възложителя, бъдат констатирани недостатъци, възложените видове строително-монтажни работи не се приемат и не се заплащат, до отстраняването им от и за сметка на Изпълнителя, в определения от Възложителя за това срок.

**VІІ. САНКЦИИ И НЕУСТОЙКИ И ГАРАНЦИИ ЗА ИЗПЪЛНЕНИЕ НА ДОГОВОРА**

1. При пълно и/или частично неизпълнение на поетите с настоящия договор задължения, Изпълнителят заплаща на Възложителя неустойка, в размер на 30% (тридесет процента) от цената на договора.

2. При забавено изпълнение на поетите с настоящия договор задължения Изпълнителят или неточно изпълнение за възложените с този договор видове дейности, Изпълнителят заплаща на Възложителя неустойка, в размер на 0,5% (нула цяло и пет процента) от цената на договора, за всеки просрочен ден, но не повече от общо 30% (тридесет процента) от цената на договора.

3. Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи, съгласно действащото законодателство в Република България.

**VІІІ. ПРЕКРАТЯВАНЕ НА ДОГОВОРА**

1. Настоящият договор се прекратява:

1.1. С извършване и предаване на договорената работа и заплащане на уговореното възнаграждение;

1.2. По взаимно съгласие между страните, изразено в писмена форма;

1.3. Едностранно, без предизвестие, при пълно неизпълнение на задълженията на Изпълнителя по раздел IV от настоящия договор.

2. Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с двустранно подписан приемо-предавателен протокол.

3. Ако Изпълнителят просрочи предаването на обекта с повече от 20 (двадесет) дни или не извършва строителните и монтажни работи по уговорения начин и с нужното качество, Възложителят може да развали договора. За претърпените вреди Възложителят може да претендира обезщетение.

4. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**ІХ. НЕПРЕОДОЛИМА СИЛА**

1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила.

При неизпълнение на договора в следствие на действието на непреодолима сила (природно бедствие, земетресение и др.) и неблагоприятни метеорологични условия, страните не носят отговорност.

Непреодолима сила е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

2. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

3. Докато трае непреодолимата сила, изпълнението на задължението се спира.

4. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**Х. ДОПЪЛНИТЕЛНИ РАЗПОРЕДБИ**

1. За неуредени с настоящия договор въпроси се прилагат разпоредбите на действащото законодателство на Република България.

2. Възникналите между страните спорове по този договор се решават пред компетентния съд.

 3. Неразделна част от настоящия договор са Техническо предложение за изпълнение на поръчката на Изпълнителя - Приложение 1 към настоящия договор и Ценовото предложение на Изпълнителя от проведената процедура ведно с КСС към него - Приложение 2 от настоящия договор.

4. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

5. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

6. Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в два еднообразни екземпляра – по един за Възложителя и за Изпълнителя.

**ВЪЗЛОЖИТЕЛ: ИЗПЪЛНИТЕЛ:**